Odense Adresse-Contoirs Efterretninger, 1844-06-25
Udlandet. Storbrittannien. Forinden sin Afreise fra London besaae Keiser Nicolaus endnu den 8 de om Morgenen den nye Parlamentsbygning, samt aflagde og modtog igjen nogle høie Besøg. Kl. 1 begav Keiseren sig, ledsaget af Kongen af Sachsen, Prinds Albert samt en Mængde engelske, russiske og sachsiske Herskaber, tilChiswich, til Hertugen af Devonshire (tidligere Gesandt i Petersborg), der i denne Anledning havde foranstaltet en overordentlig glimrende Fete, hvortil 700 Personer af Storbrittanniens første Familier vare indbudne. Hele Parterre-Etagen var ved denne Leilighed bleven ny decoreret og Hovedsalonen omskabt til et pragtfuldt Telt. Allevegne saae Man den russiske Ørn og den engelske Leopard omslyngede, ligesom der ogsaa var anbragt en Mængde andre Emblemer og Jnskriptioner, hvoriblandt Datoen 8de Juni 1844, da det er Hertugens Hensigt at lade dette Værelse forblive uforandret, til Erindring om det høie Besøg. Jndkjørselen til Slottet frembød et i Sandhed freagtigt Skue, Blandt Andet bemærkede Man her fire Giraffer med deres abyssiniske Ledsagere. 80 af Garde-Regimenternes Musici, foruden Hertugens eget Musikcorps, under hans udmærkede Pianists, Hr. Crotels Ledelse, modtoge de høie Gjæster. Keiseren omfavnede Hertugen og bukkede for hele Selskabet. Efter en musikalsk Underholdning blev der serveret en Frokost og derefter bleve alle Herrer og Damer fremstillede for Keiseren, der havde taget Plads under en herlig Ceder og ved sin Nedladenhed og Mildhed, vandt Alles Hjerter. Efter Præsentationen adspredte Gjæsterne sig i Haven. Kl. 4 blev indtaget en Collation, og derefter bortfjernede sig igjen de høie Gjæster. Keiseren takkede Hertugen meget, fordi han havde skaffet ham Leilighed til at lære en saa stor Deel af det brittiske Aristokrati at kjende. Kl. 5 1/2 vare Deres Majestæter tilbage i Palladset og Kl. 8 i Operaen. Næste Morgen bivaanede Keiseren den græske Gudstjeneste, og aflagde dernæst et Afskedsbesøg hos Sir Robert Peel. Siden spiste han i Buckingham Pallads med Dronningen og Prinds Albert, og Kl. 5 tiltraadte han Afreisen. Dronningen tilligemed Kronprindsen og Prindsen af Wales fulgte Keiseren ned igjennem den store Jndgangssal og toge først Afsked fra ham, da han var stegen i Vognen. Prinds Albert og flere høie Herrer ledsagede Keiseren til Woolwich, hvor han, efter at have beseet Værfterne og det store, endnu paa Stabelen liggende Linieskib "Prinds Albert" (til 120 Kanoner, Kl. 7 gik ombord paa Dampskibet Black Eagle (sorte Ørn. – J Paris gik det Rygte, at Dronning Victoria havde søgt at benytte den russiske Keisers Nærværelse til at bevirke en Tilnærmelse imellem ham og det franske Hof, og at Hds. Majestæt til den Ende havde ladet udgaae en Jndbydelse. til Ludvig Philip om allerede nu at komme til London, da Keiseren ønskede at conferere med ham om Forholdene i Orienten, og desaarsag havde besluttet at opsætte sin Afreise. J en anden Version hedder det endog at Keiser Nicolaus havde havt isinde at lægge Tilbageveien over Paris, hvor han allerede havde ladet anmelde sit Komme under et Jncognito som Greven af "Suwarow. - Keiserens Besøg i London har forresten bragt en gylden Regn for Mange. Hver af Dronningens 6 Kammerherrer fik saaledes en kostbar, med Diamanter besat Gulddaase af russisk Fabrikat, med Keiserens Billede, de Staldmestere, som forrettede Tjeneste hos ham, Daaser med det keiserlige Navnechiffer i Brillanter. Et Antal mindre Gulddaaser, Uhre og Ringe bleve stillede de kgl. Hofbetiente til Disposition, og en Sum af 2000 Pd. Sterl. (ikke 20,000 Ducater) fordeelt blandt Underbetjentene. Selskabet til Understøttelse for nødlidende Udlændinge skjænkedes af Keiseren 1000 Guineer. Til Væddeløbet ved Ascot har han udsat en aarlig Priis, bestaaende af et Stykke Sølvtøi af 500 Pd. Sterlings Værdi. Samme skal smykkes med det keiserlige russiske Vaaben og prydes med Begivenhederne af Ruslands Historie. Til de Fattige i St. Georgs Sogn udsatte han 200 Pd. Sterl., og til Oprettelsen af et tydsk Hospital 100 Pd. Tre londonske Politi=Commissairer fik Diamantringe; den russiske General-Consul samt Officerer og Besætningen paa de Dampskibe, der bragte Keiseren til og fra Engelland, modtoge i lige Maade fyrstelige Foræringer. "Times" kan ikke noksom prise den store Monarks elskværdige Nedladenhed og Venlighed, som han udviste selv imod de simpleste Folk. Ogsaa beundrer Man hans Haardforhed. J den Tid, han opholdt sig i London, laae han f. Ex. hver Nat paa en haard Feldtseng.